Mean Girls

Mean Girls er en film fra 2004, skrevet av Tina Fey, som også medvirket. Lindsay Lohan, Amanda Seyfried, Lacey Chabert og Rachel McAdams har hovedrollene, og flere av medlemmene i besetningen til Saturday Night Live medvirket også.

Filmen er basert på boken Queen Bees and Wannabes av Rosalind Wiseman, som beskriver hvordan klikker på high school fungerer, og hvilken effekt de har på unge piker.

Handling 

Cady Heron (Lindsay Lohan) er oppdratt i bushen i Afrika av sine foreldre som er zoologer, og skulle dermed vite en del om jungelloven og "den sterkestes rett". Men siden hun alltid har hatt hjemmeundervisning vet hun ingenting om at jungelens lov også gjelder på en hvilken som helst high school.

På skolen blir hun venninne med Regina George, skolens mest populære jente. Regina er "Dronningbien" i skolens hierarki, men det er Cady som stikker først, da hun faller for Reginas ekskjæreste Aaron Samuels. Regina bestemmer seg for å stikke tilbake og forhindre at Cady og Aaron finner hverandre. Intrigen mellom jentene drar med seg hele førsteklassen, og til slutt opptar den hele skolen. Cady må lære seg å navigere ned og opp i skolens hierarki, i det lille universet av sportsidioter, "mathletes", freaks, geeks, lærere og subkulturer, som skal vise seg langt vanskeligere å overleve enn jungelen!.

Annet 
 Dette var den første filmen Lindsay Lohan medvirket i som ikke var produsert av Disney.
 Denne filmen er listet som Mariah Careys favorittfilm på nettsiden hennes.

Skuespillere 
 Lindsay Lohan som Cady Heron. En 16 år gammel jente som overføres til en offentlig high school etter å ha blitt hjemmeundervist hele livet i Afrika og hun er Aaron Samuels' kjæreste
 Jessie Wright som 5 år gamle Cady.
 Rachel McAdams som Regina George, en rik populær slem jente. Janis' tidligere venninne, nåværende rival og lederen av gjengen the Plastics.
 Lacey Chabert som Gretchen Wieners, et usikker rik jente og et medlem av the Plastics som ønsker Reginas akseptanse
 Amanda Seyfried som Karen Smith, et tøysete, men vennlig medlem av the Plastics og hun er Gretchens beste venn
 Lizzy Caplan som Janis Ian, en kunstnerisk, opprørsk goth som blir venn med Cady og klekker ut en plan for å gjøre slutt på Regina. Hun er Damians beste venn og Reginas tidligere venninne og rival.
 Daniel Franzese som Damian Leigh, Janis' og Cadys homofile bestevenn som er prangende og musikalsk.
 Jonathan Bennett som Aaron Samuels, en Senior på amerikansk fotball, fotball og svømmelagene. Han er Reginas ekskjæreste og Cadys kjæreste.
 Rajiv Surendra som Kevin Gnapoor, Mathletes presidenten som er forelsket i Janis.
 Tina Fey som Ms. Sharon Norbury, skolens matte-lærer som i utklippsboken ærekrenkes som narkolanger.
 Tim Meadows som rektor Ron Duvall. Skolens rektor
 Amy Poehler som June George, Regina og Kylies uansvarlige mor.
 Ana Gasteyer som Betsy Heron, Cadys mor.
 Neil Flynn som Chip Heron. Cadys far.
 Daniel DeSanto som Jason, Gretchens utro kjæreste.
 Diego Klattenhoff som Shane Oman, en fotballspiller som har et av-og-på forhold med Regina.
 Alisha Morrison som Lea Edwards
 Julia Chantrey som Amber D'Alessio
 Dwayne Hill som Coach Carr, skolens gymlærer, som utklippsboken ærekrenkes som en overgriper.
 Jonathan Malen som Kristens kjæreste.
 Nicole Crimi som Kylie, Reginas yngre søster.

Eksterne lenker 
 
 

Filmer fra 2004
Filmkomedier fra USA
Engelskspråklige filmer